সুইটহার্ট (চলচ্চিত্র)

সুইটহার্ট  হলো ২০১৬ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। ছবিটির গল্প রচনা ও প্রযোজনা করেছেন শামীম রেজা এবং চিত্রনাট্য রচনা ও পরিচালনা করেছেন ওয়াজেদ আলী সুমন। সংলাপ লিখেছেন আবদুল্লাহ জহির বাবু এবং মোহাম্মদ রফিকুজ্জামান। এতে প্রধান চরিত্রে অভিনয় করেছেন বাপ্পি চৌধুরী, বিদ্যা সিনহা সাহা মীম, রিয়াজ, পারভীন সুলতানা দিতি, কাজী খুরশিদুজ্জামান উৎপল এবং শম্পা রেজা।

চলচ্চিত্রটি ২০১৬ সালের ১২ ফেব্রুয়ারি বাংলাদেশে মুক্তি পায়। এই ছবির "বিধাতা" গানে কণ্ঠ দিয়ে জেমস ১২তম চ্যানেল আই মিউজিক অ্যাওয়ার্ডসে সেরা ছায়াছবির গান বিভাগে পুরস্কার লাভ করেন।

কাহিনি 
বিলিনা (মিম) এবং রিচার্ড (রিয়াজ) খ্রিস্টান পরিবারের সন্তান। একসাথে বড় হওয়ার সময়, বিলিনা এবং রিচার্ড একে অপরের সাথে অভ্যস্ত হয়ে যায়। কিশোর বয়সে রিচার্ড উচ্চশিক্ষার জন্য লন্ডনে যান। রিচার্ড দূরে থাকাকালীন, বিলিনা জিসানের (বাপ্পি) সাথে পরিচিত হন, যিনি একজন মুসলিম পরিবারের সন্তান,। সময় যতই কাটতে থাকে তাদের বন্ধুত্ব প্রেমে পরিণত হয়। তবে, এই সময়ে, রিচার্ড বিলিনার কাছে ফিরে আসেন এবং বিলিনাকে প্রস্তাব দেন এবং সম্প্রদায় এবং পরিবারের প্রচণ্ড চাপের কারণে বিলিনা তা গ্রহণ করেন। জিসানের সম্পর্কে বিলিনার যে অনুভূতি রয়েছে সে সম্পর্কে রিচার্ড কিছুই জানে না, না জেনেই রিচার্ড তাকে বিয়ে করেন এবং তবে শীঘ্রই, তবে তাদের বিবাহ জটিলে পরিণত হয়।

বিলিনার বিশ্বাসঘাতকতায় হৃদয়গ্রাহী জিসান মনে করে যে, রিচার্ডের ধন-সম্পদের কারণে বিলিনা তাকে ছেড়ে চলে গিয়েছিল, এবং জিসান সম্পদের সাম্রাজ্য গড়ে তোলার প্রতিজ্ঞা করে। চলচ্চিত্রের কাহিনি এগিয়ে যাবার সাথে সাথে, চলচ্চিত্রটির গল্পটি তিন ব্যক্তির মধ্যে প্রেমের ত্রিভুজকে কেন্দ্র করে আবর্তিত হয়, যাদের প্রেমটি চরম ঘৃণায় পরিণত হয়।

কুশীলব
 বাপ্পি চৌধুরী - জিসান
 বিদ্যা সিনহা সাহা মীম - প্রিলিনা
 রিয়াজ - রিচার্ড বাড়ই
 পারভীন সুলতানা দিতি - জিসানের মা
 কাজী খুরশীদুজ্জামান উৎপল - জনাব বাড়ই, রিচার্ডের বাবা
 শম্পা রেজা - মারিয়াহ রোজারিও, প্রিলিনার মা
 নীল - জর্জ
 প্রবীর মিত্র - ম্যানেজার

নির্মাণ

অভিনয়শিল্পী নির্বাচন
ছবির একটি অতিথি চরিত্রে কাজ করেছেন রিয়াজ। দীর্ঘ দুই বছরের বিরতির পর এই ছবিতে অভিনয় করেন তিনি। এই প্রসঙ্গে তিনি বলেন, "প্রথমে ছবিটিতে অভিনয় করতে চাইনি। ছবির প্রযোজক ও পরিচালকের অনুরোধে কাজটি করা। সেই সঙ্গে গল্পটি ভালো লেগেছে।" ছবির কেন্দ্রীয় পুরুষ চরিত্রের জন্য বাপ্পি চৌধুরীকে এবং কেন্দ্রীয় নারী চরিত্রের জন্য বিদ্যা সিনহা সাহা মীমকে নির্বাচন করা হয়। দুটি গুরুত্বপূর্ণ পার্শ্ব নারী চরিত্রে অভিনয় করেছেন পারভীন সুলতানা দিতি ও শম্পা রেজা। এছাড়া দুটি পার্শ্ব পুরুষ চরিত্রে অভিনয় করেছেন প্রবীর মিত্র ও কাজী খুরশীদুজ্জামান উৎপল।

চিত্রগ্রহণ
মূল চিত্রগ্রহণ ২০১৪ সালে নম্ভেম্বরে মিম এবং বাপ্পির মাধ্যমে শুরু হয়। প্রথম পর্বের শুটিং ঢাকায় হয়, প্রায় ২০ শতাংশ চলচ্চিত্র এবং গানের শুটিং মালয়েশিয়ায় হয়। ছবিটি ঢাকায় ৪৫ দিন এবং মালয়েশিয়ায় ১২ দিনের জন্য শুটিং করা হয়েছিল।

মুক্তি
ছবিটি জুলাই ২০১৫ সালে মুক্তি পাওয়ার কথা ছিল, তবে পরবর্তী-প্রযোজনার কারণে তারিখ পিছিয়ে দেওয়া হয়। ছবিটি ১০ ফেব্রুয়ারি ২০১৬ সালে বসুন্ধরা সিটির স্টার সিনেমাপ্লেক্সে প্রিমিয়ার করা হয়। চলচ্চিত্রটির নির্মাতারা ভালোবাসা দিবস উপলক্ষে ১২ ফেব্রুয়ারি ২০১৬ সালে ছবিটিকে মুক্তি দেন। ছবিটি জাজ মাল্টিমিডিয়াসহ সমালোচক এবং দেশজুড়ে অনেক প্রযোজনা সংস্থার দ্বারা প্রশংসিত হয়। ছবিটি ১২ ফেব্রুয়ারি বাংলাদেশে ৮১টি হলের পর্দায় দেখানো হয়।

সঙ্গীত

সুইটহার্ট চলচ্চিত্রের সঙ্গীত পরিচালনা করেছেন আহমেদ হুমায়ূন, হৃদয় খান, শফিক তুহিন এবং হাবিব ওয়াহিদ। আবহ সঙ্গীত পরিচালনা করেছেন ইমন সাহা। গানের কথা লিখেছেন কবির বকুল ও শফিক তুহিন। গানে কণ্ঠ দিয়েছেন জেমস, আহমেদ হুমায়ূন, ক্রিস্টিনা চৈতি, হৃদয় খান, হাবিব ওয়াহিদ, নাজমুন মুনিরা ন্যান্সি ও সাবরিনা পড়শী। ছবিতে পাঁচটি গান রয়েছে। গানগুলো ২০১৫ সালের আগস্ট মাসে প্রকাশিত হয়। গানের স্বত্ব টাইগার মিডিয়া লিমিটেডের। ২০১৬ সালের ৭ ফেব্রুয়ারি ঢাকার বসুন্ধরা সিটির স্টার সিনেপ্লেক্সে ছবিটি মুক্তির পূর্বে এর মিউজিক সেলিব্রেশন হয়।

গানের তালিকা

মূল্যায়ন

সমালোচকদের প্রতিক্রিয়া
এনটিভি অনলাইন-এ প্রদীপ সরকার ছবিতে চরিত্র নির্বাচন, মুসলমান ও খ্রিস্টান পরিবারের বাড়ির অভ্যন্তরীণ সাজসজ্জা, ও লোকেশনের প্রাসঙ্গিকতার প্রশংসা করেন। তবে তিনি অতিরিক্ত যৌনতার ব্যবহার এবং জিসানের চরিত্রের "অতিরিক্ত বিশেষত্ব আরোপের" সমালোচনা করেন।

পুরস্কার
১২তম চ্যানেল আই মিউজিক অ্যাওয়ার্ডস
 সেরা ছায়াছবির গান - জেমস (গানঃ "বিধাতা")

তথ্যসূত্র

বহিঃসংযোগ
 
 

বাংলা ভাষার চলচ্চিত্র
২০১৬-এর চলচ্চিত্র
২০১০-এর দশকের প্রণয়ধর্মী চলচ্চিত্র
বাংলাদেশী প্রণয়ধর্মী চলচ্চিত্র
ওয়াজেদ আলী সুমন পরিচালিত চলচ্চিত্র
বাংলাদেশে ধারণকৃত চলচ্চিত্র
২০১৬-এর প্রণয়ধর্মী নাট্য চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
ঢাকায় ধারণকৃত চলচ্চিত্র
মালয়েশিয়ায় ধারণকৃত চলচ্চিত্র
থাইল্যান্ডে ধারণকৃত চলচ্চিত্র
হাবিব ওয়াহিদ সুরারোপিত চলচ্চিত্র